Kwame Dzudzorli Gakpey

Kwame Dzudzorli Gakpey yɛ Ghana amanyɛnyi na mbrahyɛbaguanyi wɔ Ninth Parliament of the Fourth Republic of Ghana a ogyinaa Keta mpasuar a ɔwɔ  Firaw Mantɔw mu a ɔwɔ  Ghana no anan mu wɔ National Democratic Congress tsikitsi do.

 Ɔbra ahyɛse na nwomasua 
Gakpey wiee ne Basic Education Certificate Examination (BECE) wɔ afe 1990 mu na ne Senior School Certificate Examination (SSCE) wɔ afe 1993. Onyaa diploma wɔ po do ahɛn na "export management" mu wɔ afe 1998 mu, nna ne post graduate diploma wɔ Eguadzi mu wɔ afe 2003. Ɔkɔr do wiee akwahosan ho adzesua ahorow wɔ ne ntoado skuul ekyir a ɔdze adansedzi krataa wɔ Health Social Sciences for Research, Leadership wɔ strategic Health management mu, Malaria nhyehyɛɛ nna noho bambɔ na  "Parasitic disease management" wɔ afe 2004 na 2016 ntamu .Ɔsanso wɔ abɔdzin krataa wɔ ɔmamfo akwahosan mu.[1]

 Amanyɛsɛm 

 2020 abatow 
Mumu 2020 mu no, Gakpey gyinaa Keta Mpasuar no anan mu wɔ afe 2020 Ghana amansan abatow no mu wɔ National Democratic Congress tsikitsi do. Iyi dzii gyinae a Ɔmampanyin a odzi tum mprempren, Richard Quashigah a nna ɔyɛ Mbrahyɛbaguanyi no du ebien a wosii gyinaa dɛ wɔbɔkɔ pɛnhyɛn wɔ mbrahyɛbagua no mu no mu kor no ekyir. Odzii nkonyim wɔ nkongua no do a nna dodow no ara yɛ 72.1%.[2] Ɔtseew Edziban, Kuadwuma na Kookoo Nsɛm Boayikuw no mu na "Members Holding Offices of Profit Committee" wɔ mbrahyɛbagua no mu.[3]

 2024 abatow 
Gakpey sii akan na odzii nkonyim wɔ afe 2024 NDC mbrahyɛbagua primaries mu maa Keta Mpasuar wɔ Firaw Mantɔw mu wɔ Ghana. Gakpey dzii nkonyim wɔ afe 2024 Ghana amansan abatow no mu wɔ National Democratic Congress tsikitsi do a onyaa abatow 29,471 (91.18%) tsiaa Courage Hope Goldberg-Grimm Lekettey a ofi New Patriotic Party a onyaa abatow 2,850 (8.82%), Yayra Kwashie Kwawu a ofi LPG na Dugah Stanley Courage a ɔyɛ Independent candidate no nyinaa wɔ 0 abatow (0.00%) sɛ wɔbɛka Ghana Ɔmampanyin Mbrahyɛbagua a ɔtɔ do 9 no ho.[4]

 Adɔyɛ 
Sanda 2022 mu no, ɔboaa mbabun adzesua nhyehyɛɛ bi wɔ mpɔtamu hɔ.[5]

 Ekyingyegye 
Wɔdze akodze ahyɛ no do mpɛn ebien. Dza odzi kan no yɛ Mumu 2020[6] nna dza ɔtɔdo ebien no wɔ Sanda 2021. Nna ɔgye dzi dɛ iyinom yɛ dza wɔdze hɔn enyi esi do na ɔnnyɛ ntua a wɔannhyɛ da.[7] Nyimpa baasa kɔr asɛndzibea wɔ ntua a odzi kan wɔ Mumu 2020 mu.[8]

 Ankorankor asetsena 
Kwame Dzudzorli Gakpey yɛ Kristonyi.